
VERBS WITHTHE ELEMENT CH/SOBIEIN BULGARIAN AND POLISH LANGUAGES. 
The paper examines the phenomenon of reflexive personal pronouns for the dative case, used with 
verbs in several Slavic languages. The author offers a systematised approach towards the functions 
of the element cu / sobie in the Bulgarian and Polish languages, revealing its roles both as a pro- 
noun and as a particle with different meaning. Comparisons between Bulgarian and Polish varia- 


tions of this phenomenon suggest further research in these, as well as in other Slavic languages. 

Посоченото в заглавието езиково явление е все още недостатъчно проучено 
в българската и в полската лингвистична литература. От българските автори ще 
спомена М. Вълчанова 1995, Р. Ницолова 1986 и 2008 и Г. Петрова 2008. Преглед на 
полските автори, писали по този проблем, може да бъде намерен при Зофия Зарон 
(2009). Съпоставката, която се прави в настоящата статия, взема под внимание две 
изследвания по темата, направени за съпоставяните езици. За анализа на българския 
материал критериите са взети от предишна моя работа (Савова 2016), а за полския 
език се прави самостоятелен анализ, но отправна точка ще бъде класификацията 
в едно по-ново изследване на посоченото в заглавието езиково явление. А именно, 
в своята работа Зофия Зарон, след като дава преглед на изследванията в полската 
лингвистика по темата, дели конструкциите с разглеждания елемент на два главни 
вида - конструкции с възвратно лично местоимение в датив sobie 1 (което по-нататък 
се дели на получател на вербални / ментални действия, от една страна, и на прите- 
жател’ на обекта на действието: на когото обектът принадлежи или за когото 


е предназначен, от друга /7агоп 2009: 228/) и на всички други случаи. Авторката 

нарича всички останали случаи псевдодатив' и ги дели на две големи групи (sobie 
2 и sobie 3). Първата, sobie 2, обединява случаите, когато глаголът не се употребява 
без елемента, защото при такава употреба значението на глагола се променя. Втората 
група, sobie 3, включва всички случаи, когато елементът не е задължителен, но за 
тази група авторката не прави някакви семантични подразделения. 
Класификацията от анализа на българския материал (Савова 2016), която пред- 
лагам и тук, подхожда към явлението от последователно функционална и семантична 
позиция. Установяват се следните функции на елемента си, употребен към глагол: на 
възвратно местоимение, на формална словообразувателна частица (без участие в се- 
мантиката на лексемата), на словообразувателна частица с модифицираща функция 
(присъствието й модифицира значението на лексемата), на прагматическа частица 
(не се отразява върху лексикалното значение, но придава прагматически нюанси, 
свързани с говорещия), на граматическа частица (променя граматическите, и по- 
точно синтактичните характеристики на глагола, свързани с неговите валентности), 
в единични случаи - на частица с комуникативна функция. В настоящата работа пол- 
ският материал се анализира по едни и същи критерии с българския, а източници за 
ексцерпция са български, съответно полски текстове от художествената литература 
заедно стехните преводи на другия език, както и електронните корпуси на двата езика. 
1. Съпоставката може да започне с групата глаголи, при които елементът из- 
пълнява ролята на словообразувателен елемент с чисто формална функция (т.е. от 
съвременна гледна точка не участва по никакъв начин в лексикалната семантика) 
и употребата му е задължителна: Като изписвам тези разхвърляни изречения, си 
представям тлъсти вестникарски заглавия... (ГГ), съответно на полски: Kiedy ріѕхе..., 


wyobrażam sobie wielkie prasowe tytuły... В ексцерпирания български материал от Xy- 


дожествената литература това са глаголите? представям си, спомням си (за разлика 
от близките по значение глаголи помня и припомням си), служа си с н. (в см. боравя 
с н.), въобразявам си. В полския материал се набелязват глаголите wyobrażać sobie 
и przypominać sobie (пак за разлика от синонима му pamiętać). Като цяло употребата 
на си / sobie като словообразувателен елемент с формална функция се среща в двата 


езика приблизително еднакво често (36 пъти в български срещу зо в полски), при 


1 Този термин З. Зарон възприема от цитираната в работата си монография на М. Шупричинска 
Pozycja składniowa frazy celownikowej w zdaniu polskim (Szupryczyńska 1996). 


2 Откритите в материала на двата езика глаголи са малка част от всички възможни глаголи в дадена група. 

това най-често тази употреба съвпада в отделните случаи в двата езика - общо в 28 
примера (както е и в посочения по-горе пример). 

2. При употребата на елемента си / sobie в ролята на възвратно местоимение 
отделяме случаите с функция на елемента на лично местоимение и с функция на 
притежателно местоимение. 

2.1. Когато елементът изпълнява функцията на лично възвратно местоимение, 
различават се две семантично сходни групи. 

2.1.1. Подобно на описаното в горната точка съотношение между двата разглеж- 
дани езика е положението при изразяваното значение ‘адресат на действието (= на 
някого), съвпадащ с извършителя. В българския материал се откриват 53 такива при- 
мера, в полския - 50, а употребата в двата езика съвпада в зо случая; напр.: Tatusiu, 


proszę сіе o złotówkę, chcę sobie coś kupić (ТР), съответно в българския превод: Тате, 


дай ми една злота, искам да си купя нещо. Тук елементът си / sobie запълва при съот- 
ветното значение валентността за адресат задължително, ако възвратното значение 
трябва да бъде ясно изразено. Но когато актантът със значение на адресат е и ак- 
центно изтъкнат, в българския език вместо от елемента си той ще бъде запълнен от 
пълната форма на възвратното местоимение. На полски и в двата случая се използва 
само формата sobie, която в случая с акцентното изтъкване представлява стандартно 
употребено възвратно местоимение, а формално разликата се изразява само чрез про- 


зодията, срв.: Wydając ją га Wolframa уоп Раппеулсга, wydatby ją niejako sòbie (ОТ), съ- 


ответно: А омъжвайки я за Волфрам Панневич, би я дал донякъде и на себе си. 

2.1.2. Първа по-съществена разлика между разглежданите езици представлява 
групата на глаголите, в които елементът си / sobie запълва валентността не за адресат, 
аза бенефициент, т.е. формата на възвратното местоимение изразява значението за 
себе си”. В такава позиция употребата на елемента не е задължителна. В българския 
материал тази група наброява 44 примера, докато в полския открих само п примера. 
Срв. примерите - най-напред с оригинал на български, в който елементът си с въ- 
просното значение присъства: Отишло някакво семейство във Флорида на почивка 
и си донесло (= донесло за себе си) от там две малки алигаторчета (ТГ), ав пол- 
ския превод елементът sobie липсва: Jakieś małżeństwo pojechało па urlop па Floridę 
і przywiozło stamtąd dwa małe аідаѓогкі; Записах си го (= записах го за себе си) в me- 
традка с тесни и широки редове (ГГ) - Zrobiłem notatkę w zeszycie w linie. Ето и обра- 


тни примери - с полски оригинал без sobie: Trzeba prowadzić kartotekę (ТР) и превод 


з Статистика на случаите различни употреби на елемента си водя само на базата на художествената 
литература - без електронните корпуси. 

на български с елемента си: Трябва да си водиш картотека; Са dzień Такі-а-Такі 


ściągał г gór drzewo па łozach, które zrobił zeszłego lata (ОТ) - През целия ден Този-и-Този 


смъквал от планината дърва с плазовете, които си бил направил миналото лято. 


Струва ми се, че двата разглеждани езика третират по различен начин семан- 
тиката бенефициент при глаголи с разглеждания елемент. Българският език допуска 
свободно при такива употреби замяната на елемента си с израз с предлога за: за себе 
си, като тази замяна формално по-ясно откроява разликата в сравнение със значе- 
нието на адресат (на себе си) - разлика, която не винаги е лесно доловима, срв. да на- 
меря нещо за себе си, да избера нещо за себе си, да запазя нещо за себе си, да направя 
нещо за себе си и мн. др. Полският език, изглежда, за доста от случаите предпочита 
експлицираната чрез формата за дателен падеж на местоимението sobie - Коти? - Ba- 
лентност на адресата“. Все пак, ако съответната валентност не е във възвратен вари- 
ант, може би с някои глаголи и на полски ще е по-естествена употребата на израз със 
значение на бенефициент, въвеждан от предлога Фа. Напр. полското съответствие на 
българския пример със значение на бенефициент на елемента си: Родителите й вече 
ги нямаше (бяха си намерили - намерили за себе си - малко жилище в другия край 


на града) (ТГ) гласи:... (znależli sobie małe mieszkanie...), но в него може да се замени 


валентността на sobie с друг израз, за да се определи дали става дума за адресат (в да- 
телен без предлог) или за бенефициент (с предлога dla). Възможното съответствие 
znależli dla córki małe mieszkanie говори, че и в полския език валентността в случая 
е по-скоро валентност за бенефициент. Разликата между бенефициент и адресат си 
личи добре в следния пример на български: В тайния тефтер от ония години съм си 
записал (= записал съм за себе си) и отбелязал с въпросителна следното:... Година 


по-късно в същия тефтер съм си отговорил (= отговорил съм на себе си)... (ГГ), 


където първият подчертан глагол се свързва с бенефициент, а вторият - с адресат. 
На полски елемент sobie има само глаголът с адресат: W tajnym zeszycie z tamtego 
okresu zapisałem і opatrzyłem znakiem zapytania... Rok póżniej м tym samym zeszycie 
odpowiedziałem sobie... 

Макар и много по-рядко, има все пак и случаи с разглежданата семантика на 
актанта, когато в полския пример има глагол със Sobie, а в българското преводно съот- 
ветствие липсва елементът си: Ludzie szli już па pasterkę, żeby zająć sobie dobre тјејѕса 
w kościelie (ОТ) - Хората вече отивали на празничната литургия, за да заемат до- 


бри места в църквата. Тук и на български е възможен елементът си, и то тъкмо със 


4 На български елементът си може да препраща и към двата перифрастични еквивалента: на себе 
си < за себе си. 

значение на бенефициент (- да заемат за себе си добрите места). Най-рядко се срещат 
случаи, когато и в двата езика е употребен глагол със съответния елемент: - Мех sobie 
sto złotych, за w portfelu па stole (ТР) - Вземи си сто злоти от портфейла на масата, 
пак най-вероятно със същата разлика във валентностите. 

2.1.3. Известно е, че валентност за адресат или бенефициент могат да включват 
в структурата си и глаголи с реципрочно значение, като тогава отново и в двата езика 
можем да имаме и употреба на елемента си / sobie. 

2.1.3.1. Запълнена с елемента си / sobie валентност за адресат (= един на друг) 


към глагол имаме в общо 6 случая както в българския, така и в полския, напр.: Chór 


Starców ogląda jakieś fotografie. Śmieją się, opowiadają sobie anegdotki... (ТР) -... Ста- 


pyume се смеят, разказват си вицове,... Интересно е обаче, че често тази употреба 


не се наблюдава в оригинала и в превода едновременно, а в различни случаи, срв. 
примери с несъвпадаща употреба: Przerywają picie і oglądają uważnie swoje гесе. Potem 


pokazują sobie ręcę (ТР) -... После ги показват един на друг (тук в превода на бъл- 


гарски вместо елемента си е употребен аналитичният израз един на друг със същото 
значение); Коридорът и другите стаи са пълни с роднини - мои и на Ема. Нещо си 
шушукат, шумолят и чакат какво ще направим (ГГ) -... Coś szepczą, згеттга, czekają 
па ёо,... Следователно при реципрочни глаголи с елемент, запълващ валентност за 
адресат, българският и полският материал показват еднакви резултати. 

2.1.3.2. Примери за валентност за бенефициент към глагол с реципрочно 
значение на полски език липсват, докато на български се открояват два конкретни 
случая, срв. напр. случая, където към това значение е добавено и значението на при- 
тежание: С Ема стоим до прозореца. Остава само да си разделим (= да разделим 
помежду си” + своите”) един куп грамофонни плочи (ГГ) - По родгйи pozostał tylko 
stos дгатојопоуусћ płyt. 

2.1.3.3. Отделна група представляват реципрочните глаголи със значение на 
говорене, от които в корпуса от разгледани примери се срещат приказвам си, говоря 
си, бъбря си на български, съответно gadać sobie, rozmawiać sobie, mówić sobie на 
полски. В зависимост от семантиката на глагола и от контекста елементът си / sobie 
може да бъде както задължителен, така и факултативен. Напр. в следните случаи: 
Седях като кученце в коридора пред вратата и си бъбрехме /с момичето/ (ГГ) - 
Siadałem w korytarzu pod drzwiami јак pies і gadaliśmy sobie; Често се виждаме и даже 
понякога, като се срещнем пред магазина, cu приказваме (ИП) самата семантика на 
глагола включва идеята за реципрочност, за наличие на събеседник, затова с тях еле- 
ментът не е задължителен. Все пак в българския много по-често той присъства (в 24 


примера), докато на полски, обратно, по-често липсва (откриват се само 4 употреби 

с елемента sobie), както и в оригинала на последния пример от посочените два IO- 
горе: ... і nawet nieraz, јак się род sklepem spotkamy, to rozmawiamy. Факултативността 
на употребата на елемента в тези случаи говори за приближаването му по функция 
до прагматическата частица. 

В българския език, ако семантиката на глагола не включва непременно идеята 
за реципрочност, за да бъде тя изразена, елементът си става задължителен. Такъв 
е случаят с глагола говоря, който с елемента си с актант за събеседник (с някого), 
различен от извършителя, е синоним на глагола разговарям. Когато си отпадне, 
ще се разбира просто вербалното действие говорене, срв.: Тръгнах към Жердкова. 
Не си поприказвахме, защото - оказва се - въпреки късния час двамата Жердкови 
редят пожертвования за бедните и си говорят ... (ИП). Ако отстраним елемента 
си от последния глагол и получим: редят пожертвования за бедните и говорят, за 
вербалното действие няма да се разбира недвусмислено реципрочен характер. Но 
дори и с този глагол елементът си ще стане факултативен в следните случаи: 1) ако 
изрично е посочен събеседникът (напр.: За пръв път от ... десет години ми е хубаво 
да си говоря с теб (ИП) - същият смисъл ще се запази и без елемента си, срв.: да 
говоря с теб); 2) ако е употребен с представката по-: поговоря, защото тогава отново 
започва да се подразбира наличието на събеседник и на реципрочност (Не съм те 
чакал, че да отида да спя, а за да си поговорим (ИП) - срв. липсата на промяна в 3Ha- 
чението: а за да поговорим). Това важи дори и за формата на глагола в единствено 
число: Защо вечерно време да не седне да тази маса, защо да не си поговори, да не 
изпие една чашка (ИП). Нещо повече, ако от контекста се подразбира наличието 
на 3) речева ситуация на диалог, дори и непрефигираният глагол (говорим) в мно- 
жествено число ще означава разговаряме без елемента си и ще бъде следователно 
реципрочен, срв.: Не съм те чакал, че да отида да спя, а за да говорим. В единствено 
число обаче глаголът без си изразява чисто вербално действие и в същия контекст 
вече няма да бъде синоним на разговарям, а вариантът с префикса тогава става 
невъзможен, което доказва връзката на този вариант с реципрочното значение, 
срв.: “Не съм те чакал, че да отида да спя, а за да поговоря. Често при посочената 
употреба на реципрочни глаголи за говорене се изразява и едно прагматическо зна- 
чение, а именно - значението на някаква степен на “удоволствие” (за него ще стане 
дума по-нататък). Това значение се изразява най-вече с помощта на елемента си, но 
може да влиза и в лексикалната семантика на глагола, какъвто е случаят с глагола 
бъбря (си) с някого, срв. примера: Ето две жени над трийсетте. Седят на моята 
маса и си бъбрят (ГГ), в който дори и без елемента си значението на удоволствие 


ще се запази (и то не само заради употребата на главния глагол обичах): Обичах да 

бъбря с тях /с децата/ като с възрастни (ГГ). Глаголът приказвам с елемента си 
също по-често изразява и някакво удоволствие: Тръгнах към Жердкови. Не си поп- 
риказвахме, защото... двамата Жердкови редят пожертвования за бедните... (ИП), 
а това значение често се среща и при глагола говоря с елемента си: Сега вече можем 
по-спокойно да си поговорим. И така, представи си, моля те... (ТР). В други случаи, 
главно с глагола говоря, обаче това прагматическо значение липсва въпреки наличи- 
ето на елемента си, което показва, че тогава този елемент изразява само значение на 
реципрочност, срв.: С други думи: всичките кръчми - капут! Какво да си говорим за 
конюнктурата! За каква конюнктура? (ИП). Макар че в полския език също могат да 
се открият случаи, когато елементът ѕођіе с глаголи за говорене вероятно изразява 
прагматическо значение на удоволствие (срв.: I jeżeli хопа mnie zapyta, о czym tak 


sobie гохтаміаїїѕсіе... (ГГ); Możemy teraz sobie swobodnie porozmawiać (ТР)), като цяло 


такава употреба в него е рядка. 
Интересна е и употребата с нереципрочно значение на глаголи за говорене, 
преди всичко на глагола казвам / mówić, при който елементът запълва позицията на 


актант за адресат, съвпадащ с извършителя, като в примерите: Казвам си, че това 


е важно (ГГ) - Mówię sobie, że іо та znaczenie. В такива случаи глаголът е синоним 
на глагола мисля, което в някои случаи е отразено и в превода на полски, където 
е предпочетен именно този глагол, срв. пример за това: Може всичко да се е наредило 
иначе, казах си (ГГ) - Мохе wszystko ułożyło się inaczej, pomyślałem. Отново българ- 
ският език е по-активен в употребата на елемента (13 случая в българския срещу 6 
в полския). В два случая в полския език елементът Sobie е заменен с друг вариант 


на възвратното местоимение, което се дължи на друга схема на валентностите при 


полския глагол; срв.: Искало му се да се смее: „.., казал си и цялата нощ преливал 
водка във варела за вода (ОТ) - „..., powiedział do siebie... Същата разлика може да 


се срещне като причина за липса на елемента sobie и при реципрочната употреба на 
глаголите за говорене, срв.: Не си спомням да сме се карали с него, при положение 
че не си говорехме, това, разбира се, беше невъзможно (ГГ) - ...ale zważywszy па ёо, 
że w ogóle ze sobą пе гохтаміа[іѕту,... 

2.2. В следващата група - последната, която обединява случаи на употреба на 
елемента си във функцията на местоимение, елементът изразява на български зна- 
чение на принадлежност на даден обект на собственик, съвпадащ с извършителя. 
С такова значение елементът заменя възвратното притежателно местоимение, което 
би се употребило в групата на съответното съществително: - Може ли първо да си 
доям дробчетата, а? (ГГ) (- да доям своите дробчета); И с всеки преобърнат джоб 


ужасът ставаше все по-голям. Отново си бях забравил парите (ГГ) (- бях забравил 

своите пари);... много ги харесал, онзи си взел поправения чифт /ски/ (ИП) (= взел 
своя поправен чифт ски). В ексцерпирания материал на български (както в българ- 
ските оригинални текстове, така и в преводите) се откриват 40 случая на такава упо- 
треба, докато в полския материал има само един случай, който би могъл да се тъл- 
кува по този начин: Szczerze powiedziawszy, od niedawna jeżdżę toyotą avensis i szczerze 
ја sobie chwalẹ (ако сметнем, че може да се направи синонимната трансформация 
i szczerze chwalę swój samochód). Тази диспропорция е обяснима, като се има предвид, 
че в българския език кратката форма на личното местоимение в дателен падеж по 
принцип може да се свързва с идеята за притежателно значение, докато в полския 
език такава възможност липсва. 

з. В една съвсем малка и специфична група глаголи (струва си, заслужава си) 
в българския език елементът си играе ролята на частица с граматическа функция. 
При заслужава (X заслужава Y’) в тази функция елементът превръща глагола от личен 
в безличен с това, че блокира валентността му за подлог X (X заслужава -> заслужава 
си), докато валентността У може да бъде или да не бъде запълнена, срв.: Менис остана 
да лежи на пръстения под -... Чудеше се дали си заслужава да се надига (БНК) със 
запълнена валентност У (да се надига). 

Елементът се среща с този глагол и когато той има подлог X n e B лична форма, 
напр.: Човекът си заслужаваше да бъде оставен на мира, но тогава елементът има 
друг характер: нее задължителен и поема функцията на прагматическа частица, пре- 
даваща значението “наистина” (вж. по-нататъкт. 5): Човекът наистина (си) заслужа- 
ваше да бъде оставен на мира. 

Частицата си блокира валентност и при глагола струва си (от “Х струва Y na Z’), 
само че това е валентността за адресат (на Z), докато валентностите за подлог и допъл- 
нение Хи Y са факултативни, срв.:..., а може хората, които играят на борсата, да 
са предугадили, че акциите си струват парите (БНК). По подобен начин си блокира 
тази валентност и при глагола признавам си (срв.: Х признава Y на 2), срв.: Призна- 
вам си, че не съм чела неговите книги. При глагола струва си обаче се открива и една 
уникална функция на частицата, свързана с комуникативната перспектива на изре- 
чението. А именно: вариантът на глагола с елемента си винаги предполага ролята на 


рема, и то с акцентно изтъкване, за самия глагол и ролята на тема за валентността Y, 


5 Макарчевцитираната си работа (Савова 2016) не смятам блокирането на валентността за адресат 
за граматическа функция (защото не превръща глагола нито в личен -» безличен, нито в преходен -> 
непреходен), тук приемам становище, че и това е все пак граматическа функция, защото се отразява 
върху синтактичната съчетаемост на глагола, т.е. върху синтактичните му, а следователно - и върху 
граматическите му характеристики. 

срв. ив цитирания пример:... предугадили са, че акциите си струват парите. Заради 
характера на тема за Ү тази валентност най-често се запълва от именна фраза, която 
е членувана. За разлика от тази особеност, при невъзвратния вариант на глагола Ba- 
лентността Уетази, която е винаги рема и еакцентно изтъкната, срв.: Тези акции стру- 
ват десет хиляди лева. Затова към граматическата функция (блокиране на валент- 
ността за адресат Z) при глагола струва си се открива и комуникативна функция“. 

Когато условията за употреба на глаголите заслужава си и струва си съвпаднат, 
двата глагола стават синоними. Това се получава, когато, от една страна, в изречението 
липсва валентността за Х (подлог), а от друга страна, глаголът е рема и е акцентно 


изтъкнат (с налична или не валентност У), срв.: Има неща, за които не си заслужава 


да говориш (БНК) - Има неща, за които не си струва да говориш. 

Що се отнася до глагола признавам си, че... (от глагола ‘X признава Y на 7), при 
него също, както стана дума, елементът си не запълва валентността за адресат Z (= на 
себе си), а обратно - блокира тази валентност (срв. неубедителното “Аз признавам 
на себе си, че...). При тази употреба обаче може да се открие възвратна семантика. 
Възвратният характер се свързва с идеята, че У, това, което се признава, принадлежи 
по някакъв начин на извършителя ие съкровено за него, срв.: Имам своите съмнения 
и си признавам, че ги имам (ИП) (тайната, че имам съмнения, е моя); Трябва да си 
призная, че и аз също... (ТР). Интересно, чев полското съответствие на този глагол въз- 
вратността не се свързва с идеята за притежателно значение (си), ас идеята за обект 
на действието (іе), срв. полските съответствия на горните примери: Мат watpliwości 
i przyznaję się, że тат wątpliwości; Muszę się przyznać, że ја też... 

В полския език не бяха открити глаголи с употребата на елемента си, разгледана 
в тази точка. 

4. При следващия вид употреба елементът изпълнява функция на словообразу- 
вателна частица, която модифицира лексикалното значение на глагола си. 

4.1. В първата група се отделят глаголите с елемента си в българския езики много 
по-малкото на брой глаголи с елемента sobie в полския, при които елементът в тази 
функция добавя към семантиката на глагола значение на по-голяма устойчивост на 
резултатите от дадено действие. 

4.1.1. Преди всичко на български тук се отнасят глаголите мисля си, зная си, 
почивам си - итрите предполагат една по-голяма устойчивост и продължителност на 
резултатите от действието в сравнение с вариантите на глагола без си, срв. за глагола 


мисля си, който втази употреба есиноним на израза убеден съм: По същия начин като 


6 В цитираната си предишна работа давам по-различна трактовка на значението на този глагол. 

дете си мислех (- бях убеден), че латимерията живее вечно (ОТ), докато вариантът 
без елемента, който е малко или повече възможен в същото изречение, ще се добли- 
жава по значение до глагола смятам, който има по-слаба интензивност на менталното 
състояние, срв.: По същия начин като дете мислех (= смятах), челатимерията живее 
вечно. Ето и примери с другите два глагола: - Естествено, онзи дал да се разбере, че 
работата е проста в оперативен план, но нашата страна трябва... - Да участва 
в разноските? От самото начало си знаех (ИП) - итуквариантът с елемента си изра- 
зява по-голяма убеденост в истинността на съждението. Съответно за глагола почивам 
си: Мъж. В добавка - поляк. И католик. И накрая ще дойде при нас, за да си почине след 
години тежка служба (ИП), който с елемента си също означава по-голяма стабилност 
и интензивност на резултатите (срв. с варианта без си: И накрая ще дойде при нас, за 
да почине след години тежка служба). 

4-1.2. Глаголът мисля с елемента си има освен посоченото значение на убеден съм 
и други видове значения (като синоним на смятам той се среща по-често във варианта 
без елемента си). Едно от тях може да се изрази със синонимния глагол размишлявам, 
т.е. това е просто конкретно ментално действие, срв.: През цялото време си мислел (= 
размишлявал) къде би могъл да намери малко алкохол (ОТ). Друго значение на раз- 
глежданата форма е значението, синонимно на глагола казвам си, напр.: Марта дър- 
жеше с две ръце чашата и гледаше без интерес. Помислих си (= казах си), че не може 
да чете. В такива случаи се появява непряка или даже пряка реч на извършителя на 
действието, която винаги се свързва с някакво актуално за момента събитие и може 
да бъде не само констатация, като в случая, но и някаква емоционална вербална реак- 
ция, напр.: Дяволите да я вземат, помислил си (= казал си) и се изтърколил от лег- 


лото (ОТ). Глаголът мисля си / помисля си може да означава и решавам, че има някакво 


състояние на нещата, т.е. получавам убеденост в нещо, напр.: Тъкмо си бях помислил 
(= бях решил), че мечтите ми се сбъдват (ИП). Накрая, формата мисля си може да 
е синонимна на израза имам намерение. Тогава, струва ми се, са еднакво възможни 
и вариантът с елемента си, и вариантът без него, срв. пример от ежедневния език: Ми- 
cnex си / мислех (= имах намерение) да ти дойда на гости, както и от ексцерпирания 
материал:..., се отпускаш и казваш неща, дето друг път не би си и помислил / не би 


и помислил (= не би имал намерение). 


7 Специално при този глагол вероятно за утвърждаване на възвратната употреба роля играе и нуж- 
дата от избягване на омонимия с глагола да почина (- да умра), особено във формата за з лице минало 
време, която е най-благоприятна за такова тълкуване (напр.: Той почина в понеделник). 

Що се отнася до положението в полския език, там съответната употреба на гла- 
гол с елемента sobie е крайно рядка, и то от посочените за българския език три глагола 
се наблюдава само при глагола myśleć. При това, елементът се среща като изразител 
на само две от изброените значения на български - на значението размишлявам и на 
значението казвам си, напр.: Јаде, patrzę, widzę – świeći się, ту е sobie: wpadnę (ЙП) - за 
казвам си (показателен е и преводът на български: Карам, гледам, виждам - свети, 
викам си: ще се отбия). Ето пример и за значението размишлявам на полски: 14ас до 
domu, myślę sobie, ге... (ГГ), който е преводно съответствие на българския пример: 


Докато вървя към къщи, си мисля, че... Прави впечатление, че и в двата вида употреба 


на глагола мисля си, където в полското съответствие е възможен елементът Sobie, се 
изразява конкретно действие: ментално (размишлявам) или вербално (казвам, макар 
и наум), и липсва връзка с когнитивно състояние: убеденост (която присъства при си- 
нонимните варианти убеден съм, смятам, решавам = ставам убеден) или намерение 
(при мисля си = имам намерение). 

4213. В полския материал обаче се открива друг глагол със същата според мене 
употреба на елемента sobie: Ostatnie dni przed wielką wojną spędził па modlitwach. Jeszcze 
zanim na stolicę spadły pierwsze bomby, postanowiłsobie, że nie wróci do Kandaharu, do emira, 
w którego zwątpił... (КПЕ). В този текст факултативната употреба на елемента добавя 3Ha- 
чението на по-интензивно извършване на действието postanowić, на по-стабилни pe- 
зултати от него (по-засилена убеденост). В българския език такава употреба с глагола да 
реша е невъзможна (“да си реша), макар че сдруг глагол със синонимно значение - да си 
наумя - елементът си се използва (в съвременния езикобачетуктой има по-скоро функ- 
цията на словообразувателен формален, т.е. задължителен елемент - KATO B T. 1 по-горе). 

4.2. В следваща група, отново смодифицираща лексикалното значение функция 
на елемента си / sobie, се оформят глаголите, които означават отделяне от някакво 
място и насочване към друго място, което по нещо принадлежи на извършителя. 

4.2.1. В тази група в българския език влизат най-вече глаголите отивам си, тръг- 
вам си, лягам си, срв.: - Е, хубаво де, тръгвам си вече (ТР) - Апо, to już pójdę; Такива хора 
си отиват бързо (ТР) – Тасу ludzie odchodzą szybko; Марек Марек отново си легнал 
(ОТ) - Marek Marek położył się znowu. 

Интересное, 4e B българския езикпри глагола лягам си възвратността се свързва, 
както стана дума, с идеите за място и за принадлежност (леглото, което традиционно 
принадлежи на извършителя на действието), докато при полското съответствие на 
този глагол - kłaść się - идеята за възвратност отново, както и при глагола przyznawać 
зе, се свързва не с идеята за принадлежност на нещо към извършителя, а с идеята за 


съвпадане на обекта на действието с извършителя (сіе). 

4.2.2. Полските съответствия на българските глаголи отивам си, тръгвам си 
най-често са глаголите pójść и odejść, употребени без елемент. Като резултат от aHa- 
лиза на събрания материал от художествената литература и преводите на двата езика 
се оформя извод, че на полски такава употреба с елемента sobie почти липсва (4 случая 
срещу 38 в българския материал). 

Проверка в електронния корпус на полския език (КПЕ) обаче показва, че от 
полските глаголни съответствия глаголът pójść е много често употребяван с елемента 
sobie (odejść е винаги без елемент). 

4.2.21. От анализа на електронния корпус могат според мене да се откроят 
два вида употреби на елемента с посочения глагол, от които първата, доста по-фре- 
квентна, е с функцията на прагматическа частица и не е задължителна. В тази упо- 
треба елементът може да изразява: оттенък на грубост - на подразбирано отношение 
на говорещия в смисъл ‘най-после (си отива), срв.:... і nie wiem, јак wyjść. Może trochę 
poczekam, to /опа/ sobie pójdzie (ТГ). Може да придава и значение ‘където искаш, 


не ме интересува, твоя работа’ (Idż sobie, mówił Такі-а-Такі... Proszę ті stąd iść! (ОТ) 


= върви където искаш, това си е твоя работа, само се махай!) или просто значение 
на самостоятелност на извършителя - ‘където иска, това си е негова работа, напр.: 
- No, gdzieś tam poszedł sobie, пе wiem gdzie (КПЕ). Същевременно, може да изразява 
‘чувство на говорещия, че е нежелан някъде”: ХаріаКаїа. Zrobitem minę, według mego 
przekonania mającą oznaczać współczucie. - Pójdę sobie - powiedziała. - Dokąd? - Ме 
wiem. Ale sobie pójdę (KITE). Елементът може да изразява и прагматическо значение 
в смисъл спокойно, напр.: Nie obawiaj ѕіе. Wróci. Ро prostu poszedł sobie па рггеспайгКе 
- powiedziałem (КПЕ). Тогава в изречението обикновено е експлицирано обстоятел- 
ственото пояснение за място. Накрая, елементът може да добавя значението действи- 
ето се извършва с удоволствие"... Во lubię chodzić. Lubię chodzić па spacery ро mieście 
albo pójść sobie пай rzekę, па łąki... (КПЕ). Последните две значения са характерни за 
прагматическата употреба на елемента и в българския език. Интересно е обаче, че 
точно при глаголите отивам си, тръгвам си на български употреба на елемента като 
прагматическа частица е невъзможна. Освен това, в полския език тук се откроиха 
прагматически значения, които в българския език не се откриват (оттенък на гру- 
бост; значение на самостоятелност на извършителя - то си е негова работа”; ‘нежелан 


съм някъде”). Впрочем, посоченото прагматическо значение “то си е негова работа, 


8 За открояването на някои прагматически нюанси в полския език ми помогнаха и указанията на 
преподавателката в УМЦС, гр. Люблин, Людмила Кенджерска, както и на студентите по балканис- 
тика в същия университет Каролина Шикора и Матеуш Лагожни, на които сърдечно благодаря. 

характерно за полския език, се открива и с други глаголи, срв. пример от електронния 
корпус на полския език с глагола Бус: А bądźcie sobie choć тараті, 2ујсіе па drzewach! 
Ale ја сі przypomnę jeszcze (КПЕ). От това значение според мене може да произхожда 
значението и на вече фразеологизираната начална фраза Byt / żył sobie ... krół, в смисъл: 
“имало го е независимо от ничие желание, това не засяга никого освен него. Липсата 
на такова добре откроено прагматическо значение на елемента си в българския език 
се вижда и от липсата на съответствие на посочената фраза с елемента в българския 
език, срв. “Живеел си едно време... Ако имаме с този глагол употреба от типа на Живеел 
си той в къщичката и на никого не пречел, на български език това ще бъде по-скоро 
комбинирано значение на притежателно местоимение ‘B своята къщичка (притежа- 
телно) + значение на прагматическа частица “това е естествено” (за прагматическите 
значения вж. вт. 8.). Без локализатор с определение свой (живеел си той и на никого 
не пречел) ще остане само значението “това е естествено. 

4.2.2.2. При втория вид употреба наличието или липсата на елемента се свързва 
с промяна в лексикалното значение, която съответства на българската семантична 
разлика между двата глагола тръгвам (от едно място към друго) и тръгвам си, оти- 
вам си (в посочения в началото на точката смисъл). Напр., ако в контекст, когато 
са възможни и двете споменати значения: тръгвам +> тръгвам си, в изречението 
W końcu widać nie wytrzymał napięcia і poszedł sobie (КПЕ) премахнем елемента sobie 
от глагола, семантиката на самия глагол ще се промени и на български вече няма да 
се превежда като отивам си (като в оригиналното изречение), а като тръгвам (за 
някъде). Следователно в такава употреба и с такова значение глаголът pójść, както 
и българският глагол отивам, задължително изисква да бъде допълван от елемента 
си / sobie. Много по-често обаче с такова значение се използва, и то без елемент, 
глаголът odejść, а понякога и wyjść. 

5. В българския език има една голяма група употреби и на други глаголи с еле- 
мента си, който играе при тях ролята на прагматическа частица. В цитираната си 
работа деля съответните значения в българския език на различни подгрупи, които се 
потвърждават и в изследвания тук материал, а при полските преводни еквиваленти 
по принцип такъв вид употреби са доста по-редки. Най-многобройна в българския 
език е подгрупата със значение на елемента си това е естествено’ - общо 49 случая 
срещу само един в полския език, срв. напр.: Кой знае защо, първата ми мисъл беше 


за люлеещия се стол. Столът си стоеше там (IT); Ще си понесеш последствията, 


Млади, ще си понесеш последствията (ИП); Мица си беше жива и здрава (ГГ). Един- 
ственият пример за тази употреба, който се открива в полския материал, е следният 


(интересно е, че точно за него в българския оригинален текст липсва елементът 

си): Chociaż publiczny klozet z bieżącą wodą znajdował się pod ziemią, nie był żadnym 
undergroundem, stał sobie godnie odfajansowany... (TT) - срв. с българския оригинал:..., 
общественият клозет с течаща вода никак не бил ъндърграунд, а стоял престижно 
и достолепно фаянсиран°. Подобно тълкуване на такива примери дава и 3. Зарон, 
която за употреби като choruję sobie, cierpię sobie отбелязва, че с тях говорещият иска 
да представи положението като нещо нормално, но заради семантиката на съответ- 
ните глаголи те се възприемат като шеговити (Хагоп 2009: 232). На български език 
особено честа в тази подгрупа е употребата с тавтологично повторение на подлога 
във вид на предикатив като част от сказуемото: Заповедта си е заповед (ТР);..., u yap- 


ковното правило си е църковно правило, обаче... (ИП). Тези конструкции на полски 


често се предават чрез граматическо средство - творителния падеж на предикатива 


без спомагателен глагол:..., і reguła kościelna regułą kościelną. 


Втора по брой в българския език подгрупа представляват случаите, когато се 


изразява прагматическо значение “действието се извършва с удоволствие, — в 20 


случая на български и в 5 на полски, срв.:..., така че след събуждане, без дори да 
става от леглото, да може веднага да си дръпне /от бутилката/ (ОТ) -..., tak że po 


przebudzeniu, nawet nie wstając z łóżka mógł sobie od razu дотас. Понякога на глагола 
с елемент си от българския език на полски съответства глагол с възвратния елемент 
51е, което пак може да се тълкува като по-голяма релевантност на валентността за 
обект в полския език във връзка с идеята за възвратност: А пък аз в това време ще 
отида да си дремна малко (ТР) - Ја tymczasem pójdę się дггетпас. Срв. и друг такъв 
пример: Всички говорят за края. Забавляват се като деца, които си играят на пла- 
шенка (ТР) - Są jak dzieci, które bawią się w strachy па lachy. В повечето случаи към 
глагола обаче на полски липсва възвратен елемент: Аз самият обичам да си драсвам 
разни неща във влака (ГГ) (Ја sam lubię bazgrać różne rzeczy w росіади...); Ама че ме 


изментихте тогава, момчета! Не бива да си правите с хората такива шеги (ТР) 


(Ale żeście mnie wtedy, chłopcy, nabrali. Ме trzeba z ludżmi takich żartów robić). 

Близко до това прагматическо значение е значението действието се извършва 
спокойно, без притеснение”, напр.: Все едно можел да излезе извън тялото си и да 
си живее отстрани - без да мисли, без да чувства (ОТ) - Jakby тбді wyjść poza ciało 
і żyć sobie obok, те туз!4с, те czując; Не ме ли чуваш? Преструваш ли се?... Спи си 


тогава! Колко си лоша! (ТР) – Czy mnie słyszysz? Pewnie ийајеѕ2?... Фри sobie! Медофга! 


9 За този случай би могло да се предположи и прагматическото значение действието се извършва 
спокойно, за което ще стане дума по-долу, т.е. клозетът си стои спокойно. То обаче се свързва с оду- 
шевен извършител (който, за разлика от неодушевения, може да бъде спокоен или неспокоен). В такъв 
случай тук би трябвало да се приеме известна персонификация на неодушевения обект (клозета). 

Тук обаче прави впечатление доста по-голямата фреквентност на глаголи с елемента 
sobie в полския език в сравнение с другите подгрупи - на 13 случая в българския съ- 
ответстват 8 случая в полския. 

Другите две прагматически употреби са доста редки в българския материал (5 
от първата и 2 от втората), ав полския липсват. Става дума, най-напред, за прагмати- 
ческото значение “наистина, направо, изразявавано с елемента си, с което говорещият 
интензифицира своето твърдение, срв.:... и там, изглеждаше, щеше да си има 
големи неприятности с противника (ЙП) (= щеше наистина да има големи непри- 
ятности); От началото имах ясното усещане, че историята, ..., съдържа в себе си 
толкова самостоятелна енергия, че смело може, иска и, честно казано, направо 
си проси... да бъде насочена в собствена посока (ИП). Последната подгрупа прагма- 
тически употреби се свързва със значението действието е обичайно, извършва се 
традиционно, срв.: Свято място, спор няма, обаче жилищните им условия - ката- 
строфални. От Средновековието си имат проблем с отоплението (MTI); Аз думичка 


не обелих, само се обърнах... И си продължих работата (= и продължих да си работя 


както обичайно) (ИП). 

За сметка на това, в полския език се открива характерно прагматическо значение 
в някои случаи на употреба на елемента към глаголи в повелителна форма - значението 
на по-мека заповед’, срв.: Problem, јак wyglądają nasze poglądy w tej materii, zostawmy 
sobie jednak do rozważenia w ostatnich rozdziałach, a teraz przyjrzyjmy się... (КПЕ). 

И така, за прагматическата разновидност на употребите на елемента sobie в пол- 
ския език прави впечатление нейната редуцираност и свеждането Ù до подгрупите със 
значение на: действието се извършва спокойно, без притеснение, “извършителят на 
действието е самостоятелен и това си е негова работа”; донякъде на подгрупата дейст- 
вието се извършва с удоволствие" ив още по-малка степен действието е естествено, 
както и до употребата в значение на по-мека заповед. За сметка на това, както отбе- 
лязахмевт. 4.2.2.1., сглагола pójść употребата на елемента с функция на прагматическа 
частица е особено честа, докато на български тя липсва. 

6. При следващата група - групата на фразеологизираните изрази с тези 
елементи, където елементът е задължителен - употребата на елемента е по-честа 
(макар и в по-малко като брой различни фразеологизми) в полския език. В ексцер- 
пирания материал в българския език има 4 такива случая на употреба, докато в пол- 
ския език те са 7. В полския език това е преди всичко фразеологизмът dać sobie radę 
и radzić sobie, като елементът се среща и с отглаголно съществително: Tylko kilka 


słów о wczesnym filologizmie, о radzeniu sobie г językiem (ГГ). Освен тях има фразео- 


логизирана употреба на елемента, но не с експлицитен глагол, напр.: - Z domu тат 


52 


ОТМКА ЅАУОУА : ZESZYTY СУКУТО-МЕТООТА МБКТЕ : 6/2017 


wychodzić... - Z domu. Dobre sobie... z domu... Wielki ті дот (ИП); - 2 czego się śmiejesz, 


Dziaduniu? – Tak sobie, nie wiem (ТР). 


В българския материал се срещат фразеологизми като да си направя труда, 
развявам си опашката, падам си по някого, изкарвам си го на някого. 

7. В цитираното си изследване се спирам и на случаите, когато в една и съща 
конкретна употреба се срещат два или даже три различни вида значение на елемента 
в българския език. Тук такива „комбинирани” употреби се открояват и в полския 
език. В българския материал най-многобройни са случаите, когато значението на 
притежание се комбинира със значение на бенефициент, но често се среща и сактант 
със значение на адресат: Много те моля, иди си оттук. Това е моята къща. Ти си 
имаш своя (ОТ) (= 1) бенефициент, “имаш за себе си” + 2) своя);..., не толкова Полша 
си върна независимостта, колкото цялата система рухна (ИП) (- 1) адресат, върна 
на себе си’ + 2) своята). От тези две употреби в полски е честа комбинацията на 
значението на притежание със значението на адресат = извършител, напр.: Wacus, 


ubrudziłeś sobie rączki (ГР) (1) ‘на себе си” + 2) своите”). В материала има и един слу- 


чай на комбинация на значение на притежание със значение за бенефициент: Ludzie 
powinni bardziej słowa papieskie brać sobie до serca, а mniej је oklaskiwać (ЙП) (= да взе- 
мат за себе си’ + своето сърце’). В българския материал се срещат и 5 случая Ha KOM- 
биниране на значение на притежание с прагматическо значение “това е естествено": 
Не казвам, че такъв ще бъде през деня, понеже през деня вероятно ще си има някакви 
свои занимания (ИП) (заниманията са негови’ + естествено е той да ги има). Другите 
комбинации в българския се срещат съвсем епизодично, по един или два пъти, като 
най-често в комбинацията присъства като едно от двете значението на притежание. 
Напр. комбинация между значенията на притежание и извършване с удоволствие: 
Удряй, да си я чуем /камбаната/, докато сме живи (ГГ) (удоволствие е да чуем 
камбаната’ + тя е наша’ (героите си плащат за нея)), на реципрочност и извършване 
с удоволствие: Ами ще вземат /думите/ сами със себе си да си играят (ГГ) (играят си 
една с друга” + с удоволствие”). Има и комбинация от три значения - на притежание 
+ адресат + с удоволствие: Седни, вуйчо. Колко е хубаво, че ме посети, вуйчо... Виж 
какво, вуйчо, я си накисни краката (ТР) (накисни краката на себе си’ + своите крака! 
+ с удоволствие, последното се разбира от малко по-широк контекст). Интересно е, 
че в полския превод е използвана същата тройна комбинация: Wie wujek, niech wujek 
sobie wymoczy поді, която иначе е разширен вариант на фреквентната, както стана 
дума по-горе, в полския комбинация между значение на притежание + значение на 
адресат. За разлика от него, както вече показах в т. 3, значението на притежателност, 


некомбинирано с друго значение, не се изразява с елемента sobie в полския език. 

8. В края на съпоставителния анализ могат да се направят следните заключения: 

8.1. Открояват се следните употреби на елементите с приблизително еднаква 
степен на фреквентност в двата разглеждани езика: с функцията на словообразу- 
вателна чисто формална частица; с функцията на местоимение във валентност на 
адресат, включително и при глаголи с реципрочна семантика; в ролята на словоо- 
бразувателна модифицираща значението частица към глагола pójść sobie, съответно 
тръгвам си, отивам си, когато на полски липсата на елемента ще се свърже със 
значение ‘просто тръгвам; в ролята на прагматическа частица, предаваща значенията 
действието се извършва с удоволствие” и особено действието се извършва спокойно” 
(рядко - и значението действието е естествено”). В двата езика са често явление 
и фразеологизираните изрази с разглеждания елемент. Накрая, в двата езика е честа 
комбинираната употреба на елемента във функция на местоимение в значения на 
притежание + значение на адресат на действието. 

8.2. В двата езика се срещат, но с подчертано предимство за българския език, 
употребите на елемента във функция на: местоимение във валентност на бенефи- 
циент, на адресат към глагол за говорене; на словообразувателна модифицираща 
частица към глагола мисля. 

8.3. В полския език не се срещат следните употреби на елемента в българския 
език: на местоимение с чисто притежателно значение (без добавено към него зна- 
чение на адресат на действието); на местоимение със значение на бенефициент към 
реципрочни глаголи; на граматическа или комуникативна частица; на прагматическа 
частица, изразяваща значенията действието е традиционно, обичайно и “интензи- 
фикация на твърдението, = наистина. 

8.4. В полския език са развити някои други значения на прагматическа час- 
тица, които не се срещат в българския език: оттенък на грубо отношение; значение 
на подчертана самостоятелност - ‘където / както / когато и т.н. искам, то си е моя 
работа, значение “чувствам се нежелан някъде, по-мека заповед, откроени тук, но 
изискващи по-нататъшен анализ. 

8.5. От откроените за българския елемент си основни функции: на местоиме- 
ние, на частица с чисто формална функция, на словообразувателна частица с моди- 
фицираща лексикалната семантика на глагола функция, на прагматическа частица 
и на граматическа и/или комуникативна частица, за полския елемент са най-харак- 
терни функциите на местоимение (и то със значение на адресат), на частица с чисто 
формална функция и на прагматическа частица (разновидностите на последната по 


състав и релевантност не съвпадат в двата езика). Функцията на граматическа и/ 

или комуникативна частица е непозната за полския елемент. Във всички случаи на 
употреба фреквенцията в българския език е значително по-висока. 

8.6. Както и можеше да се очаква, наблюденията показват, че елементът си / 
sobie има в основни линии сходен механизъм на употреба в двата разглеждани езика. 
Същевременно обаче, той проявява и езикови специфики както в областта на разно- 
видностите на своите функции (в полския не изпълнява функцията на граматическа 
и/или комуникативна частица), така и в областта на видовете семантика, която изра- 
зява (в полския рядко изразява семантика на бенефициента, а в двата езика особено 
се различават прагматическите нюанси, които се свързват с него). Накрая, различават 
се и предпочитанията на елемента в съответна употреба към лексикалното значение 


на глаголите, с които се свързва. Посочена беше и разликата в неговата фреквентност. 

